Bytový  podnik  Petržalka, s.r.o.,  Haanova  10,  852 23  Bratislava  5

INFORMÁCIA O HOSPODÁRENÍ ZA ROK  2 0 0 7

                                                                                        Ing. Vladislav  Č a p č e k 
                                                                                                  konateľ      
  V Bratislave, dňa  16.5.2008         
1.1.	ÚVOD

     Bytový podnik Petržalka, s.r.o. bol založený  dňa 21.8.2007 Mestskou časťou Bratislava – Petržalka na výkon správy na majetku Mestskej časti Bratislava – Petržalka po zrušenej príspevkovej organizácii Bytový podnik Petržalka. Príspevková organizácia bola zrušená k 31.12.2007 bez právneho nástupcu s prechodom všetkých práv a povinností na zriaďovateľa MČB – P. 

      Dňa 27.9.2007 bola v zmysle zákona č. 138/1991 o majetku obcí v platnom znení, zákona č. 369/1990 Zb. o obecnom zriadení v platnom znení, zákona č. 182/1993 Z.z. o vlastníctve bytov a nebytových priestorov v platnom znení, zákona č. 377/1990 Zb. o Hlavnom meste SR Bratislave v platnom  znení, Štatútu Hl. mesta SR Bratislavy a Všeobecného záväzného nariadenia Mestskej časti Bratislava – Petržalka o zásadách hospodárenia v znení neskorších predpisov uzavretá zmluva o výkone správy medzi MČB – P a Bytovým podnikom Petržalka, s.r.o. 

     Z tejto zmluvy vyplývajú pre BP Petržalka, s.r.o nasledovné činnosti :

-	kompletné vedenie účtovníctva spojeného s obecným majetkom, ktorý je  uvedený v prílohách č. 1 a 2 zmluvy o výkone správy, zabezpečenie vedenia tohto majetku v osobitnej evidencii, vrátane evidencie záväzkov a pohľadávok týkajúcich sa tohto majetku,
-	komplexné spravovanie bytového fondu, nebytových a ostatných priestorov s poskytovaním všetkých služieb spojených s  bývaním a  správou nebytových a  ostatných priestorov vrátane ich opráv a údržby,
-	vymáhanie  pohľadávok za nájomné a služby spojené s užívaním obecného majetku vrátane zabezpečenia právnych služieb, vzniknutých po 1.10.2007,
-	správa administratívnej budovy na Haanovej 10

     BP Petržalka, s.r.o. začal svoju činnosť od 1.10.2007 v priestoroch príspevkovej organizácie BP P v administratívnej budove na Haanovej 10 s piatimi zamestnancami s jednou telefónnou linkou a jedným počítačom. Táto skupina sa zamerala predovšetkým na vytvorenie technických podmienok pre prijímanie bytových domov do správy BP P, s.r.o., prípravu nových zmlúv o výkone správy, organizovaniu stretnutí so zástupcami vlastníkov jednotlivých domov, organizovanie a účasť na schôdzach vlastníkov bytov, kde sa rozhodovalo o novom správcovi. V zložitej situácii a vzťahoch medzi bývalým vedením príspevkovej organizácie BP Petržalka a obchodnou spoločnosťou BP Petržalka, s.r.o. sa podarilo do správy získať 61 bytových domov, t.j. asi polovicu z domov pôvodne spravovaných bývalým BP Petržalka, z toho dom na Lietavskej 8 – 12 bol v správe BP P, s.r.o. len do 31.3.2008.

     Ešte v priebehu decembra 2007 boli s dátumom od 1.1.2008  uzatvorené pracovné zmluvy s 36 TH pracovníkmi a 18 pracovníkmi R-kategórie. Postupne boli jednotlivé pracoviská umiestňované v budove na Haanovej 10, vybavované príslušenstvom a technikou, získanými delimitáciou po bývalej príspevkovej organizácii.

2.1. EKONOMIKA

     Na činnosť v poslednom štvrťroku 2007 poskytol zriaďovateľ 552 tis. Sk (z toho odvedená DPH 88 tis. Sk), ktoré nepokryli všetky náklady vo výške 870 tis. Sk a výsledkom hospodárenia je strata vo výške 406 tis. Sk.

     Prehľad  jednotlivých položiek v tis. Sk :

 kancelársky a režijný materiál                        71        (kanc. papier, potreby, pečiatky...)
spotreba energie                                                1         (plyn)
opravy a údržba                                               24         (obsl. OST B2-46, zámočnícke práce)
služby					            183         (odvoz odp., čist., uprat., dezinf., tel.)
mzdové náklady                                             448
sociálne poistenie                                           125
ostatné sociálne náklady                                  17
bankové poplatky                                              1

SPOLU   NÁKLADY                                   870

VÝNOSY                                                      464

STRATA                                                    -  406   

 
3.1. ZÁVER      

      BP Petržalka, s.r.o. v poslednom štvrťroku 2007 len rozbiehala svoju činnosť, v roku 2008 by už mal byť hospodárskym výsledkom zisk.